Source: http://docplayer.fi/467550-Liikenne-ja-viestintaministerion-julkaisuja-14-2008-suomen-ja-venajan-rajaliikenneyhteyksien-kehittaminen-ita-ja-pohjois-suomessa.html
Timestamp: 2018-04-24 14:33:19+00:00
Document Index: 24992533

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

LIIKENNE- JA VIESTINTÄMINISTERIÖN JULKAISUJA 14/2008. Suomen ja Venäjän rajaliikenneyhteyksien kehittäminen Itä- ja Pohjois-Suomessa - PDF
Download "LIIKENNE- JA VIESTINTÄMINISTERIÖN JULKAISUJA 14/2008. Suomen ja Venäjän rajaliikenneyhteyksien kehittäminen Itä- ja Pohjois-Suomessa"
1 LIIKENNE- JA VIESTINTÄMINISTERIÖN JULKAISUJA 14/2008 Suomen ja Venäjän rajaliikenneyhteyksien kehittäminen Itä- ja Pohjois-Suomessa Helsinki, 2008
2 KUVAILULEHTI Julkaisun päivämäärä Tekijät (toimielimestä: toimielimen nimi, puheenjohtaja, sihteeri) Mikko Ojajärvi, LVM, pj. Jani Huttula, Tiehallinto, siht. Julkaisun laji Raportti Toimeksiantaja Liikenne- ja viestintäministeriö Toimielimen asettamispäivämäärä Julkaisun nimi Suomen ja Venäjän rajaliikenneyhteyksien kehittäminen Itä- ja Pohjois-Suomessa Tiivistelmä Liikenne- ja viestintäministeriö asetti elokuussa 2007 virkamiestyöryhmän selvittämään Suomen ja Venäjän rajaliikenneyhteyksien kehittämistä Imatran pohjoispuolelta Norjan rajaan ulottuvalla alueella. Tässä raportissa on esitetty nykytilakuvaus sekä keskeiset kehittämistarpeet rajanylityspaikoittain. Kehittämistoimenpiteinä työryhmä esittää seuraavaa: - Keskitytään nykyisten kansainvälisten rajanylityspaikkojen ja niille johtavien liikenneyhteyksien kehittämiseen. - Pyritään säilyttämään kaikki tilapäiset rajanylityspaikat, kehitetään niitä ja niiden liikenneyhteyksiä kysynnän mukaisesti ja vaikutetaan Venäjän viranomaisiin Venäjän puolen tiestön parantamiseksi. - Jatketaan työryhmän aloittamia keskusteluja Venäjän rajaviraston kanssa. - Korostetaan Venäjän viranomaisille puukuljetuksia rajan läheisyydessä olevilta alueilta Suomeen logistiikan kannalta mahdollisuutena sekä alueellisen elinkeinotoiminnan tukemisena. - Vaikutetaan Venäjän viranomaisiin Lietmajärvi - Kotshkoma -rataosuuden avaamiseksi kansainväliselle liikenteelle. - Mikäli Venäjällä katsotaan tarpeelliseksi, varaudutaan laatimaan yhdessä Venäjän viranomaisten sekä elinkeinoelämän edustajien kanssa Salla - Kantalahti -ratayhteyden rakentamisesta lisäselvitys, jonka pitkän aikavälin ratkaisuihin rahoittajatahot sitoutuvat samanaikaisin periaatepäätöksin. - Pyritään kehittämään Parikkalan maantieliikenteen rajanylityspaikkaa pitkällä aikavälillä kansainvälisenä rajanylityspaikkana. - Selvitetään edellytykset poikittaislentoliikenteen kannattavuuden parantamiseksi ja suorien lentoyhteyksien avaamiseksi Rovaniemeltä Murmanskiin ja Oulusta Arkangeliin. - Selvitetään edellytykset tilausbussiliikenteen kehittämiseksi Joensuun ja Petroskoin välillä. - Jatketaan raja- ja tulliviranomaisten aktiivista yhteistyötä ja tiedonvaihtoa. - Parannetaan rajanylityspaikkojen läpäisykykyä jatkamalla tarvittaessa aukioloaikoja ja tehostamalla asiakirjojen käsittelyaikoja. - Pyritään uudistamaan rautatieyhdysliikennesopimus kansainvälisen tavaraliikenteen vapauttamiseksi. Avainsanat (asiasanat) rajaliikenne, liikenneyhteydet, kehittäminen Muut tiedot Yhteyshenkilö/LVM: Mikko Ojajärvi Sarjan nimi ja numero Liikenne- ja viestintäministeriön julkaisuja 14/2008 ISSN (painotuote) (verkkojulkaisu) ISBN (painotuote) (verkkojulkaisu) Kokonaissivumäärä 56 Kieli suomi Jakaja Liikenne- ja viestintäministeriö Hinta Kustantaja Liikenne- ja viestintäministeriö Luottamuksellisuus julkinen
3 PRESENTATIONSBLAD Utgivningsdatum Författare (uppgifter om organet: organets namn, ordförande, sekreterare) Mikko Ojajärvi, kommunikationsministeriet, ordf. Jani Huttula, Vägförvaltningen, sekreterare Publikation Typ av publikation Rapport Uppdragsgivare Kommunikationsministeriet Datum då organet tillsattes Utveckling av förbindelserna för gränstrafik mellan Finland och Ryssland i Östra och Norra Finland Referat Kommunikationsministeriet tillsatte i augusti 2007 en tjänstemannaarbetsgrupp för att utreda möjligheterna att utveckla trafikförbindelserna i gränsområdet mellan Finland och Ryssland från Imatra norrut ända upp till den norska gränsen. I rapporten presenteras nuläget och centrala utvecklingsbehov för varje gränsövergångsställe. Arbetsgruppen föreslår följande utvecklingsåtgärder: Utvecklingen koncentreras till de nuvarande internationella gränsövergångsställena och trafikförbindelserna till dem. Målet är att bevara alla tillfälliga gränsövergångsställen, att utveckla dem och trafikförbindelserna till dem utifrån efterfrågan och att påverka de ryska myndigheterna för att förbättra vägnätet på den ryska sidan. De diskussioner som arbetsgruppen inlett med de ryska gränsbevakningsmyndigheterna fortsätts. Betydelsen av virkestransporter från den ryska gränstrakten till Finland poängteras för de ryska myndigheterna som en möjlighet för logistiknäringen och övrig regional näringsverksamhet. De ryska myndigheterna bör övertygas av vikten av att öppna banavsnittet Lietmajärvi Kotshkoma för internationell trafik. Om Ryssland anser det vara nödvändigt vidareutreds byggandet av spårförbindelsen Salla Kantalahti tillsammans med de ryska myndigheterna och näringslivet. Finansiärerna bör förbinda sig till långsiktiga lösningar genom samtidiga principbeslut. Gränsövergången för vägtransporter i Parikkala utvecklas för att på sikt betjäna internationella transporter. Möjligheterna att förbättra lönsamhet av transversal flygtrafik och att öppna direkta flygförbindelser från Rovaniemi till Murmansk och från Uleåborg till Arkangelsk undersöks. Förutsättningarna att utveckla icke-reguljär busstrafik mellan Joensuu och Petroskoj klarläggs. Det aktiva samarbetet och informationsutbytet mellan de finska och ryska gränsbevaknings- och tullmyndigheterna fortsätts. Gränsövergångsställenas effektivitet ökas genom att man vid behov förlänger öppettiderna och minimerar handläggningstiderna för dokument. Strävan är att förlänga överenskommelsen om järnvägssamtrafik för att öppna den internationella godstrafiken för konkurrens. Nyckelord gränstrafik, trafikförbindelser, utveckling Övriga uppgifter Kontaktperson på kommunikationsministeriet är Mikko Ojajärvi. Seriens namn och nummer Kommunikationsministeriets publikationer 14/2008 Sidoantal Språk 56 finska Distribution Kommunikationsministeriet ISSN (trycksak) (nätpublikation) Pris Förlag Kommunikationsministeriet ISBN (trycksak) (nätpublikation) Sekretessgrad offentlig
4 DESCRIPTION Date of publication 29 February 2008 Authors (from body; name, chairman and secretary of the body) Mikko Ojajärvi, Ministry of Transport and Type of publication Report Assigned by Communications, chair; Ministry of Transport and Communications Date when body appointed Jani Huttula, Finnish Road Administration, secr. 14 August 2007 Name of the publication Developing transport connections across the Finnish - Russian border in eastern and northern Finland Abstract In August 2007 the Ministry of Transport and Communications appointed a working group of civil servants to examine the opportunities to develop cross-border transport between Finland and Russia in the area extending north of Imatra to the Norwegian border. This report describes the present state and the most important development needs of each border-crossing point. The working group proposes the following: - The focus of the development will be placed on the current international border-crossing points and transport connections leading to them. - The aim is to maintain all temporary border-crossing points, develop them and their transport connections according to the demand, and to influence the Russian authorities to improve the roads on the Russian side of the border. - Discussions with the Federal Agency for the Development of Borders of the Russian Federation (Rosgranitsa) initiated by the working group will be continued. - The opportunity of transporting timber from regions near the Finnish border to Finland will be emphasised to the Russian authorities as an opportunity to support logistics and the business in the region. - The Russian authorities will be encouraged to open up the rail section between Ledmozero and Kochkoma for international traffic. - If considered necessary in Russia, plans will be made to carry out, together with the Russian authorities and the representatives of business life, an additional study on the construction of a rail section between Salla and Kandalaksha. The financiers would make resolutions to commit themselves to long-term proposals in the study. - In the long term, the aim is to develop the border-crossing point for road traffic in Parikkala as an international border-crossing point. - Possibilities to increase the profitability of cross-border air traffic and to open direct flight connections from Rovaniemi to Murmansk and from Oulu to Arkhangelsk will be examined. - Prerequisites for improving charter coach services between Joensuu and Petrozavodsk will be explored. - Active cooperation and exchange of information between the border crossing and customs authorities will be continued. - The capacity of border-crossing stations will be improved by extending the opening hours, if needed, and making document management more efficient. - The aim is to renew the agreement on rail transport connecting Finland and Russia in order to open up freight transport for competition. Keywords cross-border transport, transport connections, development Miscellaneous Contact person at the Ministry: Mikko Ojajärvi Serial name and number Publications of the Ministry of Transport and Communications 14/2008 Pages, total Language 56 Finnish Distributed and published by Ministry of Transport and Communications ISSN (printed version) (electronic version) Price ISBN (printed version) (electronic version) Confidence status Public
5 Liikenneministerille Liikenne- ja viestintäministeri asetti virkamiestyöryhmän selvittämään Suomen ja Venäjän rajaliikenneyhteyksien kehittämistä Imatran pohjoispuolelta Norjan rajaan ulottuvalla alueella. Työryhmän tehtävänä oli selvittää edellä mainitulla rajaalueella olemassa olevien raja-asemien liikennevirrat ja ennakoida niiden kehittymistä yhdessä Venäjän viranomaisten kanssa, rajanylityspaikkojen nykyisen infrastruktuurin puutteet, tarvittavat kehittämiskohteet, niiden kustannukset ja parantamisen kiireellisyysjärjestys sekä rajaliikenteen muut kehittämistarpeet. Työryhmän määräaika oli , johon myönnettiin pidennystä saakka. Työryhmän puheenjohtajana on toiminut yksikön päällikkö, rakennusneuvos Mikko Ojajärvi liikenne- ja viestintäministeriöstä. Työryhmän jäseninä ovat toimineet yksikön päällikkö Silja Ruokola, yli-insinööri Anneli Tanttu ja neuvotteleva virkamies Marjukka Vihavainen-Pitkänen liikenne- ja viestintäministeriöstä, tiejohtaja Petri Keränen Tiehallinnon Savo-Karjalan tiepiiristä, investointijohtaja Kari Ruohonen Ratahallintokeskuksesta ja yksikön päällikkö Petri Salo ulkoasianministeriöstä. Työryhmän sihteerinä on toiminut tieinsinööri Jani Huttula Tiehallinnon Oulun tiepiiristä. Työryhmä on kuullut työssään Etelä-Karjalan liittoa, Etelä-Savon maakuntaliittoa, Pohjois-Karjalan maakuntaliittoa, Kainuun maakunta -kuntayhtymää, Pohjois-Pohjanmaan liittoa, Lapin liittoa, Metsäteollisuus ry:tä, VR Oy:tä, Elinkeinoelämän keskusliittoa, Tullihallitusta, Rajavartiolaitosta sekä liikenteen ja logistiikan asiantuntijoita. Lisäksi työryhmä pyrki selvittämään Venäjän federaation suunnitelmia Luoteis-Venäjän alueen liikennehankkeista Moskovassa pidetyssä neuvottelussa lokakuussa 2007 perustetun Venäjän federaation valtakunnanrajojen varustamisesta vastaavan federaationviraston (Rosgranitsa) edustajien kanssa. Työryhmä on kokoontunut kuusi kertaa. Nykytilanne Suomen ja Venäjän välisellä rajalla liikennemäärät ja siten myös rajaliikenneyhteyksien kehittäminen ovat painottuneet maiden välisen rajan eteläisimmille rajanylityspaikoille, jotka ovat maantieliikenteessä Vaalimaa, Nuijamaa ja Imatra sekä rautatieliikenteessä Vainikkala ja Imatrankoski. Luoteis-Venäjän alueen taloudellinen kehittyminen, Barentsinmeren ja Kuolan alueen luonnonvarojen hyödyntäminen sekä lähialuematkailu luovat tarpeita kehittää liikenneyhteyksiä myös rajan pohjoisemmilla alueilla.
6 Suomen ja Venäjän väliset rautatiekuljetukset ovat olleet pitkällä aikajänteellä voimakkaassa kasvussa, mutta viimeisen vuoden aikana rautateiden tavarakuljetusten määrät ovat vähentyneet selvästi. Rautatiekuljetusten volyymit ovat herkkiä Venäjän tariffi- ja tullipolitiikalle ja omien satamien käyttöä suosivalle kuljetuspolitiikalle sekä muutoksille yksittäisissä suurissa kuljetussopimuksissa. Itärajan ylittävän henkilö- ja linja-autoliikenteen määrä kasvoi voimakkaasti aina luvun alkupuolelle, minkä jälkeen kasvu on taittunut ja kääntynyt lievään laskuun. Viime vuonna henkilöliikenteen määrä säilyi edellisvuoden tasolla. Raskaan liikenteen määrä on ollut eteläisillä rajanylityspaikoilla transito-kuljetusten vuoksi voimakkaassa kasvussa koko 2000-luvun. Pohjoisilla rajanylityspaikoilla raskas liikenne on ollut laskussa raakapuun tuontimäärien vähenemisestä johtuen. Venäjä on nostamassa puun vientitulleja vuoden 2009 alusta huomattavasti sekä ilmaissut aikomuksensa vähentää tilapäisten rajanylityspaikkojen ja puutavaran tullauspaikkojen määrää nykyisestä. Suunnitellussa laajuudessa toteutuessaan nämä päätökset tulevat vähentämään rajusti puun tuontimääriä Venäjältä Suomeen. Suomen puolella kansainvälisille rajanylityspaikoille johtavia teitä on kunnostettu vuosien aikana, eikä Imatran pohjoispuolisella alueella tällä hetkellä esiinny suuria puutteita. Myös tilapäisille rajanylityspaikoille johtavat tiet vastaavat pääosin liikenteen tarvetta, mutta Venäjällä tehtävistä päätöksistä riippuen niiden liikennemäärät saattavat pienentyä selvästikin. Venäjän puolella kansainvälisille rajanylityspaikoille johtavat tiet eivät vastaa kansainvälisen liikenteen vaatimuksia eräiden teiden ollessa liikenneturvallisuuden kannalta suorastaan vaarallisia. Tilapäisille rajanylityspaikoille johtavat tiet ovat Venäjällä yleisesti erittäin hankalakulkuisia. Venäjän puolella kaikki Suomen rajalle johtavat maantiet ovat nykyisin alueellisia teitä, mutta suunnitelmia eräiden niistä muuttamiseksi liittovaltion federatiivisiksi teiksi on olemassa. Lokakuussa 2007 perustettu Venäjän valtiollisten rajojen kehittämisvirasto on laatimassa mennessä rajanylityspaikkojen kehittämistä koskevan suunnitelman seuraavaksi 20 vuodeksi. Rajojen kehittämisvirasto ei pystynyt antamaan työryhmän tapaamisessa riittävän yksityiskohtaisia tietoja Imatran pohjoispuolen rajanylityspaikkojen kehittämisestä. Koska Venäjällä on rajanylityspaikkojen uudistusprosessi käynnissä, on Suomen etujen mukaista pyrkiä ensisijaisesti säilyttämään kaikkien nykyisten kansainvälisten rajanylityspaikkojen asema ja parantaa niiden infrastruktuuria ja läpäisykykyä. Toissijaisena pyrkimyksenä on säilyttää tilapäisten rajanylityspaikkojen toimivuus erityisesti puutavaran tuonti- ja tullauspaikkoina. Vasta kolmannella sijalla prioriteettijärjestyksessä on mahdollisten uusien kansainvälisten rajanylityspaikkojen perustaminen.
7 Työryhmän ehdotukset Keskitytään nykyisten kansainvälisten rajanylityspaikkojen ja niille johtavien liikenneyhteyksien kehittämiseen. Myös Venäjä pyrkii kohdentamaan resurssejaan niihin. Pyritään säilyttämään kaikki tilapäiset rajanylityspaikat ja kehitetään niiden infrastruktuuria ja toimintaa kysynnän mukaisesti molemmin puolin rajaa. Varmistetaan tilapäisille rajanylityspaikoille johtavan alemman tieverkon pysyminen liikenteen tarpeen edellyttämässä kunnossa ja vaikutetaan Venäjän paikallishallinnon viranomaisiin Venäjän puolen tiestön kunnon parantamiseksi. Jatketaan työryhmän aloittamia keskusteluja Venäjän rajaviraston kanssa Venäjän puolen tavoitteiden ja suunnitelmien selvittämiseksi. Vain niiden rajanylityspaikkojen toimintaa voidaan kehittää, joihin sekä Suomi että Venäjä sitoutuvat. Korostetaan Venäjän viranomaisille puukuljetuksia monilta rajan läheisyydessä olevilta alueilta Suomeen logistiikan kannalta mahdollisuutena sekä alueellisen elinkeinotoiminnan tukemisena. Vaikutetaan Venäjän viranomaisiin Vartiuksen rajanylityspaikalle johtavan Lietmajärvi - Kotshkoma -rataosuuden avaamiseksi virallisesti kansainväliselle liikenteelle osana Barentsin linkkiä. Mikäli Salla - Kantalahti -ratayhteyden rakentaminen katsotaan Venäjällä tarpeelliseksi, varaudutaan yhdessä Venäjän viranomaisten sekä elinkeinoelämän edustajien kanssa laatimaan lisäselvitys, jonka pitkän aikavälin ratkaisuihin rahoittajatahot sitoutuvat samanaikaisin periaatepäätöksin. Pyritään kehittämään Parikkalan maantieliikenteen rajanylityspaikkaa pitkällä aikavälillä kansainvälisenä rajanylityspaikkana. Selvitetään edellytykset poikittaislentoliikenteen kannattavuuden parantamiseksi Pohjois-Norjan, Pohjois-Ruotsin, Pohjois-Suomen ja Luoteis-Venäjän välillä sekä suorien lentoyhteyksien avaamiseksi kokeiluluonteisesti Rovaniemeltä Murmanskiin ja Oulusta Arkangeliin. Selvitetään edellytykset tilausbussiliikenteen kehittämiseksi Joensuun ja Petroskoin välillä sekä kiskobussiyhteyden avaamiseksi kokeiluluonteisesti kesäkausien ajaksi. Jatketaan raja- ja tulliviranomaisten aktiivista yhteistyötä ja tiedonvaihtoa ja yhtenäistetään rajamuodollisuuksia molemmin puolin rajaa. Pyritään vaikuttamaan siihen, että Venäjällä pannaan täytäntöön tehty laki kahden rajaviranomaisen malliin siirtymisestä. Parannetaan rajanylityspaikkojen läpäisykykyä jatkamalla tarvittaessa niiden aukioloaikoja ja tehostamalla asiakirjojen käsittelyaikoja. Lisätään rajatarkastusten
8 sujuvuutta edistämällä passitusta, tullausta sekä raja- ja tuotetarkistuksia nopeuttavien menetelmien ja erityisesti sähköisen tullauksen käyttöönottoa. Pyritään uudistamaan Suomen ja Venäjän välinen rautatieyhdysliikennesopimus kansainvälisen tavaraliikenteen vapauttamiseksi ja muun muassa konttiliikenteen mahdollistamiseksi kaikilla rajanylityspaikoilla. Saatuaan työnsä päätökseen työryhmä kunnioittavasti luovuttaa yksimielisen mietintönsä liikenneministerille. Helsingissä 29. helmikuuta 2008 Mikko Ojajärvi Silja Ruokola Anneli Tanttu Marjukka Vihavainen-Pitkänen Petri Keränen Kari Ruohonen Petri Salo Jani Huttula
9 9 SISÄLLYSLUETTELO ALKUSANAT JOHDANTO NYKYTILA RAUTATIELIIKENNE Yleistä Kansainväliset rajanylityspaikat Niirala Värtsilä Vartius Kivijärvi Salla Salla MAANTIELIIKENNE Yleistä Kansainväliset rajanylityspaikat Niirala Värtsilä Vartius Lytta Kuusamo Suoperä Salla Salla Raja-Jooseppi Lotta Tilapäiset rajanylityspaikat Parikkala Syväoro Uukuniemi Ristilahti Valkeavaara Hekselä Ruhovaara Korpiselkä Haapovaara Haapavaara Leminaho Kuolismaa Inari Inari Kokkojärvi Kokkojärvi Kivipuro Kivivaara Rajakangas Kolvasjärvi Karikangas Roukkula Karttimo Voinitsa Kurvinen Mäkijärvi Onkamo Onkamo Puitsi Kundas Virtaniemi Jäniskoski JULKINEN LIIKENNE RAJALIIKENTEEN ERITYISKYSYMYKSET KEHITTÄMISTARPEET YLEISTÄ KANSAINVÄLISET RAJANYLITYSPAIKAT Niirala Värtsilä Vartius Lytta / Kivijärvi...42
10 Kuusamo Suoperä Salla Salla Raja-Jooseppi Lotta TILAPÄISET RAJANYLITYSPAIKAT JULKINEN LIIKENNE RAJALIIKENTEEN ERITYISKYSYMYKSET RAHOITUSINSTRUMENTIT ENPI CBC -OHJELMAT MUUT RAHOITUSINSTRUMENTIT SUOSITUKSET JA JOHTOPÄÄTÖKSET...49
11 11 ALKUSANAT Liikenne- ja viestintäministeriö asetti elokuussa 2007 virkamiestyöryhmän selvittämään Suomen ja Venäjän rajaliikenneyhteyksien kehittämistä Imatran pohjoispuolelta Norjan rajaan saakka ulottuvalla alueella. Tässä raportissa on esitetty nykytilakuvaus sekä keskeiset kehittämistarpeet rajanylityspaikoittain. Työn aikana kuultiin seuraavia yhteistyötahoja: Etelä-Karjalan liitto Etelä-Savon maakuntaliitto Pohjois-Karjalan maakuntaliitto Kainuun maakunta -kuntayhtymä Pohjois-Pohjanmaan liitto Lapin liitto Metsäteollisuus ry VR Oy Elinkeinoelämän keskusliitto Tullihallitus Rajavartiolaitos. Työn aikana pidettiin myös neuvottelu lokakuussa 2007 perustetun Venäjän federaation valtakunnanrajojen varustamisesta vastaavan federaationviraston (Rosgranitsa) edustajien kanssa ja huomioitiin viraston näkemykset loppuraportissa. Työryhmän puheenjohtajana toimi yksikön päällikkö, rakennusneuvos Mikko Ojajärvi liikenne- ja viestintäministeriöstä ja jäseninä yksikön päällikkö Silja Ruokola, yliinsinööri Anneli Tanttu ja neuvotteleva virkamies Marjukka Vihavainen-Pitkänen liikenne- ja viestintäministeriöstä, tiejohtaja Petri Keränen Tiehallinnon Savo-Karjalan tiepiiristä, investointijohtaja Kari Ruohonen Ratahallintokeskuksesta, yksikön päällikkö Petri Salo ulkoasianministeriöstä sekä työryhmän sihteerinä tieinsinööri Jani Huttula Tiehallinnon Oulun tiepiiristä. Helsingissä helmikuussa 2008 Mikko Ojajärvi Liikenne- ja viestintäministeriö
13 13 1 JOHDANTO Suomella ja Venäjällä on noin km yhteistä rajaa. Maiden välisessä tieliikenteessä on tällä hetkellä kahdeksan kansainvälistä ja 16 tilapäistä rajanylityspaikkaa. Rautatieliikenteessä rajanylityspaikkoja on neljä. Vuonna 2007 Suomen ja Venäjän välisen rajan ylitti 6,7 miljoonaa matkustajaa ja 3,5 miljoonaa ajoneuvoa, joista hieman yli miljoona oli raskaita ajoneuvoja. Itärajan ylittävien kuljetusten vuosittainen volyymi on noin 35 miljoonaa tonnia ja rahallinen arvo noin 35 miljardia euroa. Ennusteen (WSP Finland Oy) mukaan vuoteen 2020 mennessä vienti Suomesta Venäjälle tulee kaksinkertaistumaan ja tuonti Venäjältä Suomeen 2,5-kertaistumaan. Liikennemäärät ja tästä johtuen myös rajaliikenneyhteyksien kehittäminen ovat Suomen ja Venäjän välisellä rajalla painottuneet sen eteläisimmille rajanylityspaikoille, joita ovat maantieliikenteessä Vaalimaa, Nuijamaa ja Imatra sekä rautatieliikenteessä Vainikkala ja Imatrankoski. Luoteis-Venäjän alueen taloudellisen kehittymisen, rajan molemminpuolisen elinkeinoelämän toimintaedellytysten sekä muun muassa kasvavan lähialuematkailun vuoksi liikenteelliset tarpeet ovat kuitenkin muuttumassa myös rajan pohjoisemmilla alueilla. Barentsinmeren kaasuvarojen ja Kuolan niemimaan mineraalivarojen hyödyntäminen luovat elinkeinoelämälle uusia toimintamahdollisuuksia ja siten myös kuljetustarpeita. Liikenne- ja viestintäministeriö asetti elokuussa 2007 virkamiestyöryhmän, jonka tavoitteena oli selvittää Suomen ja Venäjän rajaliikenneyhteyksien kehittämisen tarve Imatran pohjoispuolelta Norjan rajaan saakka ulottuvalla alueella. Työryhmän tehtävänä oli selvittää edellä mainitulla raja-alueella: olemassa olevien raja-asemien liikennevirrat sekä ennakoida niiden kehittymistä yhdessä Venäjän viranomaisten kanssa, rajanylityspaikkojen nykyisen infrastruktuurin puutteet, tarvittavat kehittämiskohteet ja niiden kustannukset sekä parantamisen kiireellisyysjärjestys, rajaliikenteen muut kehittämistarpeet. Työryhmän tuli kuulla työssään alueellisia sidosryhmiä, kuten maakuntaliittoja, elinkeinoelämän edustajia sekä Tullihallitusta ja Rajavartiolaitosta. Lisäksi työryhmän tuli pyrkiä selvittämään Venäjän federaation suunnitelmat niistä Luoteis-Venäjän alueen liikennehankkeista, joilla mahdollisesti on vaikutusta Suomen päätöksiin. Työn aikana pidettiin Moskovassa neuvottelu lokakuussa 2007 perustetun Venäjän federaation valtakunnanrajojen varustamisesta vastaavan federaationviraston (Rosgranitsa) edustajien kanssa. Neuvottelussa sovittiin jatkotoimenpiteistä ja viraston näkemykset huomioitiin tässä loppuraportissa.
14 Kuva 1. Rajanylityspaikat Suomen ja Venäjän välisellä rajalla (lähde: Rajavartiolaitos). 14
15 15 2 NYKYTILA 2.1 Rautatieliikenne Yleistä Suomen ja Venäjän välisellä rajalla on nykyisin neljä rautatieliikenteen rajanylityspaikkaa: Vainikkala, Imatrankoski, Niirala ja Vartius. Itärajan ylittävien rautatiekuljetusten päävirrat muodostuvat petrokemianteollisuuden raaka-aineista, raakapuusta, kemikaaleista ja konteista. Pitkällä aikajänteellä rautatiekuljetukset ovat olleet voimakkaassa kasvussa, mutta niiden volyymit ovat herkkiä sekä Venäjän tariffi- ja tullipolitiikalle että muutoksille yksittäisten suurten tavaraerien kuljetussopimuksissa. Suomen ja Venäjän välisten rautatiekuljetusten määrät vähenivätkin selvästi vuodesta 2006 vuoteen Itäisessä liikenteessä kuljetettiin rautateitse vuonna 2007 noin 9,9 miljoonaa tonnia, joka oli 21 % vähemmän kuin edellisvuonna. Transito-liikenteen määrä oli lisäksi noin 3,5 miljoonaa tonnia, joka oli 16 % edellisvuotta vähemmän. Itärajan vilkkain rautatieliikenteen rajanylityspaikka on Lappeenrannan Vainikkala, jossa tavarakuljetusten määrä vuonna 2007 oli vajaa 7 miljoonaa tonnia. Suomesta lähtevästä liikenteestä 90 % kulkee Vainikkalan kautta ja Vainikkalan osuus koko itärajan ylittävästä rautatieliikenteestä on noin 50 %. Vainikkalan kautta kulkevien junien määrä on laskenut selvästi muun muassa Siperian radan liikenteen voimakkaasta vähenemisestä johtuen. Kuva 2. Rautatieverkko Suomessa ja lähialueilla (lähde: VR Cargo).
16 16 Imatrankosken ja Niiralan rajanylityspaikoilla päätuote on raakapuu, Vartiuksessa rautapelletti. Imatrankosken sekä Vartiuksen rajanylityspaikoilla kuljetusmäärät ovat olleet viimeisen vuosikymmenen aikana kasvussa ja Niiralan rajanylityspaikalla pysyneet jokseenkin ennallaan. Vuodesta 2006 vuoteen 2007 rautatiekuljetukset kuitenkin vähenivät selvästi kaikilla rajanylityspaikoilla. Vainikkalassa vähennystä oli 6 %, Imatrankoskella 21 %, Niiralassa 32 % ja Vartiuksessa 44 %. Pääsyynä oli raakapuun tuonnin vähentyminen 7 miljoonasta tonnista noin kolmanneksella johtuen toistaiseksi pääasiassa huonoista korjuuolosuhteista, eikä niinkään puutulleista. Vuoden 2009 alusta Venäjä on nostamassa puun vientitulleja 50 euroon kuutiolta, mikä ei voi olla heijastumatta puun tuontimääriin. Suomen metsäteollisuuden puuraaka-ainepohjasta noin viidennes on tullut Venäjältä, mistä johtuen puutavaraa tuotaneen eri muodoissa Venäjältä Suomeen kuitenkin jatkossakin. Rautateiden henkilöliikenteessä Vainikkala on ainoa rajanylityspaikka. Viime vuosina junamatkustajien määrä on ollut selvässä kasvussa. Vuonna 2007 rajan ylitti junalla noin henkilöliikenteen matkustajaa, mikä oli 18 % edellisvuotta enemmän. Kuva 3. Rautateiden tavaraliikenne rajanylityspaikoittain vuosina (lähde: Ratahallintokeskus).
17 17 Kuva 4. Rautateiden henkilöliikenne rajanylityspaikoittain vuosina (lähde: Ratahallintokeskus) Kansainväliset rajanylityspaikat Niirala Värtsilä Niiralan rajanylityspaikka sijaitsee Tohmajärvellä, Pohjois-Karjalassa. Niiralassa rautatieliikenne on ollut kansainvälistä jo vuodesta 1945 lähtien ja rajanylityspaikalle johtava rautatieyhteys kuuluu Suomen puolella yleiseurooppalaiseen TEN -verkkoon. Niiralan rautatiekuljetusten määrä oli vuonna ,85 miljoonaa tonnia muodostaen noin 14 % itärajan ylittäneestä rautatieliikenteestä. Rautatieliikenteen kokonaismäärä väheni edellisestä vuodesta 34 %. Kuljetukset ovat keskittyneet raakapuuhun, jota vuonna 2007 tuotiin Niiralassa rauta- ja maanteitse kaikkiaan 1,543 miljoonaa m 3, mikä oli 40 % edellisvuotta vähemmän. Lisäksi tuodaan jonkin verran öljyä ja kemikaaleja. Viennin osuus on pieni. Vuonna 2007 noin 70 % Niiralan kautta kulkeneesta tavaraliikenteestä kuljetettiin rautateitse. 33 km pituinen Säkäniemi - Niirala -rataosa on sähköistämätön, yksiraiteinen, lähes kokonaan betonipölkyillä varustettu rata. Suurin nopeus on 100 km/h ja suurin sallittu akselipaino 22,5 tonnia. Rataosuudella on sallittu määräaikaisella luvalla venäläisen standardin mukaisten vaunujen kuljettaminen enintään 24,5 tonnin akselipainolla enintään nopeudella 60 km/h. Raidekapasiteettia Niiralassa on kuudelle päivittäiselle junavuorolle. Nykyisin junavuoroja on 1-3 vuorokaudessa. Mikäli konttiliikenne käynnistyy tulevaisuudessa, vapaana olevaa kapasiteettia tarvitaan. Venäjän puolella ratayhteys jatkuu Murmanskin radalle Suojärven kautta Petroskoihin sekä Pitkärannan kautta Lotinapeltoon. Rataosuudet ovat kantavuudeltaan hyviä ja turvalaitteiltaan nykyaikaisia, mutta sähköistämättömiä.
18 18 Niirala Tonnit Transitovienti Itäinen vienti Transitotuonti Itäinen tuonti Vuosi Kuva 5. Niiralan rautatiekuljetukset vuosina (lähde: VR Cargo) Vartius Kivijärvi Vartiuksen rajanylityspaikka sijaitsee Kuhmossa, Kainuun maakunnassa. Vartius on pohjoisen Suomen tärkein kansainvälinen rajanylityspaikka ja yksi Barentsin liikennealueen solmukohtia. Rajanylityspaikalle johtava rautatieyhteys kuuluu Suomen puolella yleiseurooppalaiseen TEN -verkkoon sekä on osa EU:n Northern Axis -liikennekäytävää ja Barentsin linkkiä (Arkangelin käytävä). Myös eräänä tulevaisuuden kuljetuskäytävänä esitetty, Kiinan sekä Pohjois-Amerikan itärannikon välisen rahtiliikenneyhteyden avaamiseen tähtäävä N.E.W.-korridoori (Northern East-West freight corridor) kulkisi Vartiuksen rajanylityspaikan kautta. Suunnitelman mukaan rahti kuljetettaisiin Kiinasta Kazakstanin, Venäjän, Suomen ja Ruotsin kautta Norjaan Narvikin satamaan. Kuva 6. Barentsin alueen kansainväliset liikennekäytävät (lähde: Pohjois-Pohjanmaan liitto).
19 19 Vartiuksen rautatiekuljetusten määrä oli vuonna ,0 miljoonaa tonnia muodostaen noin 15 % itärajan ylittäneestä rautatieliikenteestä. Rautatieliikenteen kokonaismäärä väheni edellisestä vuodesta 43 %. Vartiuksen rautatieliikenne koostuu lähes pelkästään Kostamuksen rautapelletistä, jota on kuljetettu transitona Kokkolan satamaan sekä raaka-aineeksi Rautaruukki Oyj:n Raahen tehtaalle. Lisäksi on tuotu raakapuuta sekä muun muassa metalleja ja lannoitteita. Raakapuuta tuotiin vuonna 2007 Vartiuksessa rautateitse ja maanteitse kaikkiaan m 3, mikä oli 45 % edellisvuotta vähemmän. Vuonna 2007 myös Vartiuksen rautapellettikuljetukset vähenivät, kun Rautaruukki Oyj lopetti Kostamuksen pelletin käytön maaliskuussa 2007 ja samalla transiton määrä väheni noin neljänneksellä edellisvuodesta. Vartiuksen kautta on ollut 2000-luvun taitteeseen saakka vähäistä transito-vientiä Luoteis-Venäjälle. Ennusteen (Matrex Oy) mukaan Vartiuksen raja-aseman potentiaaliset kuljetusmäärät voisivat vuoteen 2020 mennessä kasvaa kaikkiaan jopa 8,0 8,5 miljoonaan tonniin vuodessa. Vartius Tonnit Transitovienti Itäinen vienti Transitotuonti Itäinen tuonti Vuosi Kuva 7. Vartiuksen rautatiekuljetukset vuosina (lähde: VR Cargo). Oulu - Kontiomäki (5,2 milj. tonnia) ja Kontiomäki - Vartius (3,9 milj. tonnia) ovat kohtalaisen kuormitettuja rataosia. Välityskykyongelmat johtuvat pitkistä liikennepaikkaväleistä ja asemavälisuojastuksesta eli rataosalla on opastimia ainoastaan liikennepaikoilla. Useat liikennepaikat ovat myös liian lyhyitä rajaliikenteen tarpeisiin. Ennustetut kuljetusmäärät kasvavat sekä Oulu - Kontiomäki että Kontiomäki - Vartius -välillä vuoteen 2015 kolmanneksella ja vuoteen 2030 reilulla puolella. 100 km pituinen Kontiomäki - Vartius -rataosa on sähköistetty, yksiraiteinen, betonipölkyillä varustettu rata. Suurin nopeus on 80 km/h ja suurin sallittu akselipaino 22,5 tonnia. Rataosuudella on sallittu määräaikaisella luvalla venäläisen standardin mukaisten vaunujen kuljettaminen enintään 24,5 tonnin akselipainolla enintään nopeudella 60 km/h. Rataosan päällysrakenteen uusinta on aloitettu. Vuonna 2005 on toteutettu myös Vartiuksen ratapihan laajennustöitä ja rakennettu lisäraiteita raja-aseman välityskyvyn
20 20 sekä raideliikenteen toimivuuden parantamiseksi. Ratapihalla on kolme liikenteen ohjauksen käytössä olevaa sivuraidetta, joiden ohjeelliset junapituudet ovat 725 m m. Lisäksi on kaksi läpiajettavaa sähköistämätöntä kuormaus- ja pysäköintiraidetta. Raidekapasiteettia Vartiuksen radalla on viidelle päivittäiselle junavuorolle. Nykyisin junavuoroja on 2-3 vuorokaudessa. Konttiliikenteen mahdollisesti käynnistyessä vapaana olevaa kapasiteettia tarvitaan. Venäjän puolella ratayhteys jatkuu sähköistämättömänä 40 km päässä sijaitsevaan Kostamukseen. Kostamuksesta noin 100 km päässä kaakossa sijaitsee Lietmajärvi, josta rata haarautuu etelään Petroskoihin ja itään Kotshkomaan, Pietari - Murmansk -radalle. Poikittaista, 126 km pituista Lietmajärvi - Kotshkoma -rataosuutta ei ole virallisesti avattu kansainväliselle liikenteelle. Tästä huolimatta radalla liikennöi nykyisin 5-6 venäläistä junaa päivässä. Rata lyhentää Suomen ja Venäjän välisiä rautatieyhteyksiä jopa 500 km ja avauduttuaan kaupalliselle liikenteelle vahvistaa Vartiuksen merkitystä kansainvälisenä raja-asemana. Rataosalta puuttuu sähköistys ja turvalaitteet ja sen palvelutaso tulisi nostaa 22,5 tonnista 25 tonnin akselipainoon. Venäläisen osapuolen ilmoituksen mukaan kansainväliselle liikenteelle avaamisen ehtona on, että rataosalle löytyy riittävästi kuljetuksia. Radan kunnostukseen on myönnetty rahoitusta vuosille Salla Salla Sallan rajanylityspaikka Sallan kunnassa, Lapissa on toiminut maantieliikenteen kansainvälisenä rajanylityspaikkana syyskuusta 2002 lähtien. Suomen puolella rajanylityspaikan läheisyyteen Kelloselkään johtaa rautatieyhteys, joka on osa Kemistä ja Torniosta Sallan kautta Murmanskin alueelle kulkevaa Barentsin kuljetuskäytävää. Rautatieyhteys Rovaniemi - Kemijärvi - Kelloselkä toimii lähinnä Suomen puoleisten puutavarakuljetusten väylänä. Radan sisällyttämistä rautateiden TEN -verkkoon on esitetty Itä-Lapin maakuntakaavassa. Rata on sähköistämätön, mutta peruskorjattu Rovaniemeltä Kemijärven Isokylään. Yhteys Isokylästä Kelloselkään vaatii peruskorjausta. Suurin sallittu akselipaino on välillä Rovaniemi - Misi 22,5 tonnia nopeudella 100 km/h, välillä Misi - Kemijärvi - Isokylä 22,5 tonnia nopeudella 50 km/h ja välillä Isokylä - Kelloselkä 20 tonnia nopeudella 40 km/h. Kelloselän ja Venäjän Alakurtin välillä ei ole ratayhteyttä, mutta Alakurtista on suora ratayhteys Kantalahteen Pietari - Murmansk -radalle. 171 km pituiselle Salla - Kantalahti -kuljetuskäytävälle on suunniteltu rautatieyhteyttä, joka edellyttäisi uuden radan rakentamista Suomen puolella Kelloselästä valtakunnan rajalle noin 7,5 km matkalla ja Venäjän puolella valtakunnan rajalta Alakurttiin noin 65 km matkalla. Kelloselän ja rajan välissä on vanha ratapenger ja kiskot, mutta ne eivät ole liikennöitävässä kunnossa. Ratayhteyden käyttöönotto edellyttäisi myös Suomen puolella Misi - Kelloselkä -välin kunnostamista ja Venäjän puolella 99 km pituisen Alakurtti - Kantalahti -välin perusparantamista.
Kaakkois-Suomen rajaliikenneselvitys, tavaraliikenne vuonna 2005
Kaakkois-Suomen rajaliikenneselvitys, tavaraliikenne vuonna 2005 Tiehallinto Kaakkois-Suomen tiepiiri Kouvola 2006 Tiehallinnon selvityksiä 45/2006 ISBN 951-803-784-1 ISSN 1457-9871 TIEH 3201021 Verkkojulkaisu